એમણે એક્ઝેક્ટ્લી શું કર્યું છે એની વાત કરતાં પહેલાં ફિલ્મમાં એક્ઝેક્ટ્લી શું છે તે સ્પોઈલરપ્રૂફ સ્ટોરીલાઈનમાં જાણી લઈએ. અશ્વથ રૈના (જ્હોન અબ્રાહમ) IIT એન્જિનિયર પ્લસ IAS ઑફિસર છે, જેની પાસે એક ક્લિયર અજેન્ડા છે, દેશને આંતરરાષ્ટ્રીય દબાણની વચ્ચે ટટ્ટાર ઊભો રાખવો હોય તો ન્યુક્લિયર ટેસ્ટ કરવા અનિવાર્ય છે. લેકિન નઠોર બાબુશાહીમાં એની સેન્સિબલ વાત પણ કોણ સાંભળે? એક વખત કરિયર પર દાગ લાગ્યા બાદ જ્યારે બીજો મોકો મળે છે ત્યારે આ મહાશય આખું ઑપરેશન એકલે હાથે ઉપાડી લે છે. પરંતુ ન્યુક્લિયર ટેસ્ટ કરવા આસાન નથી. આકાશમાં અમેરિકાના શકરા જેવા સેટેલાઈટ્સ છે, જમીન પર ઘોરખોદિયા જેવા દુશ્મન દેશોના જાસૂસો છે, અનિશ્ચિતતાઓ વચ્ચે ઘેરાયેલી કેન્દ્ર સરકાર છે અને આંતરરાષ્ટ્રીય પ્રેશર છે. એ બધાની વચ્ચે આપણા હીરોમહાશય કેવી રીતે લિટરલી ભડાકા કરે છે એની વાત એટલે બે કલાક પ્લસ દસેક મિનિટની આ ફિલ્મ, ‘પરમાણુ’.